text: Hummus kommer fra Mellemøsten, hvor kikærtepuréen er en klassisk forret og snack. 
  Det er en kikærte og tahincreme, der næsten har samme betydning, som hvidløgsmayonnaisen aioli har i det vestlige Middelhavsområde. Hummus serveres som dip til forretter eller smøres direkte på nybagte, varme fladbrød.
  Fremgangsmåde.
  Sæt en stor gryde vand over, og lad det koge op. Hæld vandet fra kikærterne, og hæld dem i det kogende vand. Lad dem koge i 10 min. Skru ned for varmen, og lad kikærterne småsimre i godt 1/2 time-45 min., til de er møre. 
  Mos kikærterne i en køkkenmaskine eller blend sammen med citronsaft, tahin, hvidløg og salt. Lige før serveringen røres olien med lidt paprika og dryppes over hummusen. Pynt med den frisk koriander eller persille. Hummus smager dejligt sammen med sorte oliven og citron både og serveres også tit med friske tomatbåde og agurkestænger.